  Виталий Пронин В. Невоструев кичќлтэмъя депутатъёс арнялы быдэ поталозы утялтӥськыны.Кун Кенешысь депутатъёс огкылэ вуизы: быдэс ар ӵоже арнялы быдэ пятницае 1 чассэс сӥзёзы утялсконлы. Таӵе ӟеч кичӧлтонэн потӥз Кун Кенешлэн Тӧроез Владимир Невоструев.Кун Кенешысь депутатъёс, киязы лопаткаос, мажесъёс, мешокъёс кутыса, Кун Кенеш котырез утялтыны потӥзы. Табере котькуд пятницае таӵе ужрад «Чылкыт час» акция улсын  ортчылоз.- Чылкытлык - таза улонлэн тодметэз, - вераз В. Невоструев. - Соин ик вераськимы ваньмы арнялы одӥг пол ке но нырысь ик ужан интыосмес, собере Кун Кенеш котырез чылкытатыны. Озьы вераммы потэ, чылкыт улонэ вамыш асьме бордысен лэсьтоно шуыса.Али ми городэз азинтон сярысь проект бордын ужаськом, отын ӝутэм одӥгез ужпум - Ижкарысь урамъёсты, шутэтскон интыосты тупатъян, чылкытатон. Талы котькӧня уксё висъя, но котырмы чылкытгес уз луы, ваньмы ӵош ӧм сюлмаське ке  азбаръёсмес утялтон сярысь. Малпасько, калык котырзэ чылкыт возён понна кыл кутыны дышоз.   Теги: Ижкар КунКенешын  